****

Broj: 02-45- /25

Datum: . godine

Na osnovu Sporazuma broj: 02-45-15316/25 od 23.07.2024. godine, koji je potpisao Grad Zenica i Muslim Aid Association Sarajevo i Programa mjera za utrošak podsticajnih sredstava u oblasti poljoprivrede u 2025. godini na području Grada Zenica broj: 01-45-8965/25 od 10.04.2025. godine, Gradonačelnik donosi:

**P R A V I L N I K**

**o utvrđivanju uslova, kriterijuma i postupaka za ostvarivanje prava za subvencioniranje i dodjelu steonih junica**

**I OSNOVNE ODREDBE**

**Član 1.**

Ovim Pravilnikom utvrđuju se uslovi, kriterijumi i postupak za ostvarivanje prava na dodjelu steonih junica kroz projekat “ Smanjenje siromaštva kroz donaciju steonih junica za 16 porodica nastanjenih na području Grada Zenica“, kojim su obezbijeđena novčana sredstva od strane Grada Zenica i Muslim Aid Association, a u cilju nabavke i dodjele steonih junica pasmine Simental, zemlje porijekla Njemačka, na području Grada Zenica.

**II PRAVO UČEŠĆA**

**Član 2.**

Pravo na učešće u Projektu imaju fizička lica (samo jedna osoba iz zajedničkog domaćinstva) čije je prebivalište na području Grada Zenica, a posebno prioritetne kategorije stanovništva - nezaposlene osobe, porodice sa više članova i mlade osobe, a imaju vlastito poljoprivredno zemljište ili zemljište uzeto u zakup u površini od 5 dunuma, i adekvatan stajski objekat lociran u blizini stambenog objekta u kojem isti stanuje.

Pravo na učešće nemaju zaposleni u Gradskoj upravi i zaposleni u Muslim Aid Association, kao ni članovi njihove uže porodice (supružnici, roditelji, djeca, ako pripadaju istom domaćinstvu).

Pravo na učešće nemaju lica koja su u posljednje tri godine bili aplikanti (korisnici) donacije u zajedničkim projekatima između Grada Zenica i Muslim Aid Association.

**III USLOVI ZA DODJELU STEONIH JUNICA**

**Član 3.**

Podnosilac zahtjeva treba da ispunjava sljedeće uslove:

**IV OPŠTI USLOVI**

Aplikant mora ispunjavati sljedeće opšte uslove kako bi bio uvršten u rang listu

potencijalnih korisnika.

1. Da je podnosilac prijave ili član njegove uže porodice vlasnik ili posjednik ili zakupac poljoprivrednog zemljišta u površini od 5 dunuma,
2. Da je podnosilac prijave ili član njegove uže porodice vlasnik ili posjednik stajskog objekta adekvatnog za smještaj grla
3. Da će sufinansirati 15% od nabavne cijene steone junice (900,00 KM).
4. Da posjeduje u vlasništvu ili u vlasništvu užeg člana porodice najviše dva grla stoke (krave, junice, june/tele, bik),
5. Da obavezno, prisustvuje edukaciji iz oblasti uzgoja goveda u trajanju od dva dana,
6. Da u poslednje tri godine nije ostvario pravo na donacije u zajedničkim projekatima između Grada Zenica i Muslim Aid Assiciation.

**V POSEBNI USLOVI**

Na osnovu posebnih uslova će se izvršiti dodatno bodovanje aplikacija.

1. Broj članova zajedničkog domaćinstva,
2. Broj nezaposlenih punoljetnih članova zajedničkog domaćinstva,
3. Broj izdržavanih članova zajedničkog domaćinstva,
4. Evidencija na Birou za zapošljavanje podnosioca prijave ili potvrda da osoba nije poreski obveznik izdat od Porezne uprave Grada Zenica
5. Samohrani roditelji,
6. Mladi bračni parovi do 40 godina,
7. Stajski objekat (zoohigijenski i zootehnički uslovi u stajskom objektu),
8. Socijalni aspekt (stanje na terenu, imovinsko stanje, opšti dojam i sl.)

**VI NOSILAC AKTIVNOSTI REALIZACIJE PROJEKTA**

**Član 4.**

Nosilac aktivnosti vezanih za realizaciju Projekta je Služba za privredu, gradsku imovinu i upravljanje razvojem Grada Zenica.

**VII KRITERIJUMI ZA BODOVANJE PODNOSIOCA ZAHTJEVA ZA DODJELU STEONIH JUNICA**

**Član 5.**

Kriterijumi za bodovanje podnosioca zahtjeva:

1. Broj članova zajedničkog domaćinstva

-(1- 3 člana)..............................................................................................................**1 bod**

- preko 3 člana.........................................................................................................**2 boda**

2. Podnosilac zahtjeva nezaposlen - ................................................................................**4 boda**

3. Izdržavani član zajedničkog domaćinstva (nezaposlene osobe koje se ne nalaze na evidenciji nezaposlenih osoba Biroa za zapošljavanje, djeca, učenici, starije osobe bez evidencije na Birou ili potvrde da osoba nije poreski obveznik izdate od Porezne uprave Grada Zenica) ....................................................................................................................**1 bod**

4. Punoljetni nezaposleni član zajedničkog domaćinstva koji se nalazi na evidenciji nezaposlenih osoba Biroa za zapošljavanje ili ima potvrdu da nije poreski obveznik izdatu od Porezne uprave Grada Zenica ..........................................................................................**1 bod**

5. Podnosilac zahtjeva samohrani roditelj .......................................................................**3 boda**

6. Podnosilac zahtjeva osoba životne starosti do 40 godina ............................................**4 boda**

7. Brojnost stoke, (stoka mora biti u vlastitom vlasništvu ili u vlasništvu domaćinstva) :

-0 grla stoke ........................................................................................................ **3 boda**

-1 grlo stoke (krava, junica, june/tele, bik) ......................................................... **2 boda**

-2 grla stoke (krava, junica, june/tele, bik)............................................................ **1 bod**

8. Pogodnost smještajnog kapaciteta štalskog objekta (0-5)

|  |
| --- |
| * Prostor po grlu |

|  |
| --- |
| ≥ 12 m² (1 bod), 10-12 m² (0,5 bodova), ≤ 10 m² (0 bodova) |
| |  | | --- | | * Osvjetljenje |  |  | | --- | | - Vrlo dobro (veliki prozori preko 30% tlocrta objekta) ........................................ **1 bod**  - Djelimično (prozori od 10% do 30% tlocrta objekta) ................................ **0,5 bodova**  - Slabo ( manje od 10% tlocrta objekta) .......................................................... **0 bodova** | |
| |  | | --- | | * Pristup vodi |  |  | | --- | | - Automatizovan, automatska pojilica .................................................................. 1**bod**  - Ručni ali redovan ..................................................................................... **0,5 bodova**  - Ograničen pristup ....................................................................................... .**0 bodova** | |
| * Opšte stanje objekta  |  |  | | --- | --- | | |  | | --- | | - Nov ili renoviran građen od cigle,(star do 15 godina) (**1 bod**),  - Prosječno stanje (starost do 30 godina), (**0,5 bodova**),  - vrlo star (starost preko 30 godina) (**0 bodova**) | | |

**9.** a) Socijalni aspekt

-domaćinstvo nema primanja -**7 bodova**

-primanja po članu domaćinstva do 50,00 KM ........................................... **6 bodova**

-primanja po članu domaćinstva do 100,00 KM ......................................... **5 bodova,**

-primanja po članu domaćinstva do 150,00 KM ......................................... **4 boda,**

-primanja po članu domaćinstva do 200,00 ................................................ **3 boda,**

-primanja po članu domaćinstva do 250,00 KM ......................................... **2 boda**

-primanja po članu domaćinstva do 300,00 KM ......................................... **1 bod**

-primanja po članu domaćinstva veća od 300,00 KM ................................. **0 bodova**

b) Stanje na terenu i opći dojam (utvrđuje komisija na terenu) .......... **0-10 bodova.**

**VIII ELIMINACIONI KRITERIJI**

* 1. Mali prostor za držanje stoke (minimalno 6 m² za održavanje stoke)
  2. Nedostatak izvora vode
  3. Korisnik ne posjeduje prostor za držanje hrane

Ukoliko komisija na terenu ustanovi da aplikant ne posjeduje štalski objekat ili da je štalski objekat neuslovan za držanje stoke, aplikant će biti diskvalifikovan iz dalje procedure odabira. Također, ukoliko komisija ustanovi da je štalski objekat udaljen preko 300m putne komunikacije od mjesta prebivališta kandidata kao i da kandidat posjeduje veću brojnost stoke, isti će biti diskvalifikovan iz dalje procedure odabira.

Kada kandidati pri bodovanju imaju isti broj bodova, prednost će imati kandidati sljedećim redoslijedom: mlade osobe, nezaposleni aplikant, višečlane porodice i samohrani roditelji.

**IX POTREBNA DOKUMENTACIJA**

Član 6.

Podnosioci zahtjeva trebaju priložiti sljedeću dokumentaciju:

1. Obrazac za prijavu na Javni poziv,
2. Dokaz o mjestu prebivališta (CIPS) ili ovjerena kopija lične karte
3. Ovjerena kućna lista,
4. Dokaz o nezaposlenosti svih punoljetnih članova zajedničkog domaćinstva, izdat od Biroa za zapošljavanje (za osobe koje nisu prijavljene na Birou za zapošljavanje (starije osobe) potvrda da osoba nije poreski obveznik izdata od Porezne uprave Grada Zenica,
5. Potvrde iz škole/fakulteta za djecu/izdržavane članove domaćinstva ili kopiju đačke knjižice ili svjedočanstva (za djecu predškolskog uzrasta priložiti fotokopiju kopiju rodnog lista),
6. Uvjerenje ili drugi dokaz o prosječnom prihodu za posljednja 3 mjeseca za svakog zaposlenog člana domaćinstva sa kućne liste tj platna lista ili potvrda iz Firme o mjesečnim primanjima (za penzionere posljednji ček od penzije ili potvrda izdata od banke),
7. Vlasništvo nad parcelom (kopija ZK izvadka ili Posjedovnog lista) ili ovjeren Ugovor o zakupu poljoprivrednog zemljišta sa kopijom ZK izvadka ili Posjedovnog lista, na minimalno 5 godina, ovjerena izjava kojom podnosilac garantuje da obrađuje zemljište od 5 dunuma i da će mu biti dostupno na korištenje u narednih 5 godina,
8. Ovjerena izjava da posjeduje štalski objekat u svom vlasništvu ili vlasništvu užeg člana porodice ili uzet pod zakup u mjestu prebivališta i/ili u neposrednoj blizini mjesta stanovanja,
9. Ovjerena izjava da će korisnik podsticaja dobijeno grlo u vlastitom uzgoju zadržati najmanje 3 godine od dana potpisivanja Ugovora,
10. Ovjerena izjava da će sufinansirati 15% od nabavne cijene steone junice (900,00 KM),
11. Ovjerena izjava da u vlasništvu ili u vlasništvu užeg člana porodice posjeduje najviše 2 grla stoke (krava, junica, june/tele, bik),
12. Ovjerena izjava da će prisustvovati jednodnevnoj edukaciji,
13. Dokaz da je mlada osoba životne starosti do 40 godina (dokazuje se ovjerenom kućnom listom),
14. Dokaz da je samohrani roditelj (Uvjerenje socijalne službe; smrtni list ili neki drugi relevantni dokaz).

Član 7.

Prijavni obrazac sa Upitnikom za korisnike, kao i obrazac „IZJAVA“ (za uslove iz člana 6 .tačka 8,9,10,11 i 12), mogu se preuzeti na info pultu Grada Zenica i službenoj web stranici [www.zenica.ba](http://www.zenica.ba)

Član 8.

Ukoliko se prilikom bodovanja kandidata utvrdi nedostatak dokumentacije iz tački navedenih u članu 6, kojom kandidat ne može dokazati uslove iz Pravilnika, kandidat će biti eliminisan iz dalje procedure odabira za dodjelu steonih junica.

Član 9.

Komisija zadržava pravo naknadne provjere dokumentacije, ukoliko sumnja u vjerodostojnost dostavljenih dokumenata, kao i mogućnost naknadne dopune dokumentacije u posebnim slučajevima.

**X IZBOR KORISNIKA**

**Član 10.**

Grad Zenica objavljuje Javni poziv za predaju zahtjeva za dodjelu steonih junica na službenoj web stranici i oglasnoj tabli Grada Zenica.............

Javni poziv sadrži uslove i kriterijume koje aplikant/kandidat mora ispunjavati, potrebnu dokumentaciju i rok za podnošenje zahtjeva. .

Izbor korisnika vrši Komisija za odabir korisnika za dodjelu steonih junica na osnovu uslova i kriterija iz ovog Pravilnika.

**Član 11.**

Komisiju za bodovanje i utvrđivanje krajnjih korisnika za dodjelu steonih junica imenuje Gradonačelnik.

Komisiju za bodovanje i utvrđivanje krajnjih korisnika za dodjelu steonih junica čine najmanje tri člana od koji su dva člana predstavnici Grada Zenica a jedan član humanitarne organizacije Muslim Aid Association.

Zadatak Komisije je da:

* + - * Pregleda prispjele prijave,
      * Evidentira kandidate koji ispunjavaju uslove iz Javnog poziva,
      * Obavi uviđaj na licu mjesta,
      * Izradi zapisnike i sačini liste krajnjih korisnika, na osnovu utvrđenih kriterija za bodovanje,
      * Dostavi liste Gradonačelniku.

Saglasnost na predloženu listu kandidata daje Gradonačelnik.

Rang lista odabranih korisnika će biti objavljena na oglasnoj tabli Grada Zenica i službenoj web stranici Grada i dostavlja se Muslim Aid Association na za dalju proceduru.

**Podnosioci prijava mogu uložiti prigovor na preliminarnu listu, uz odgovarajući dokaz, u roku od 7 (sedam) od dana objavljivanja preliminarne liste.**

Prigovor se podnosi u pisanoj formi Komisiji za rješavanje prigovora po Javnom pozivu putem Službe za privredu, gradsku imovinu i upravljanje razvojem.

Komisiju iz prethodnog stava ovog člana formira Gradonačelnik na prijedlog Službe za privredu, gradsku imovinu i upravljanje razvojem.

Nakon razmatranja prigovora, Komisija sačinjava konačnu listu te istu dostavlja Gradonačelniku na potpis.

Na osnovu konačne liste zaključit će se tripartitni ugovori između NVO Muslim Aid Association, Grada i odabranih korisnika kojim će biti regulisana međusobna prava i obaveze učesnika u ovom Projektu.

**Član 12.**

Izabrani korisnici potpisuju tripartitni Ugovor o dodjeli steonih junica, kojim će biti regulisana sva dalja međusobna prava i obaveze.

**Član 13.**

Pravilnik stupa na snagu danom donošenja, a biće objavljen u „Službenim novinama Grada Zenica“.

**GRADONAČELNIK  
 Fuad Kasumović**